Aalborg Stiftstidende, 1844-07-08
Til Stænderforsamlingens Aabning er nu kun nogle faa Dage tilbage. Hvad vil beskjæftige Stænderne iaar, spørges i Kbhvnspst." "Det kan ikke feile - svares der at de i flere Henseender ville komme til at gjøre Krav paa almindelig Opmærksomhed." Til Ex, nævnes følgende Puncter, hvis Forhandling neppe vil udeblive: At skjønne efter den Sensation, der trindt om i Landet er fremkaldt ved den Afgjørelse, Kongen ved Patentet af 29de Marts lod blive Sprogstriden i den slesvigske Stændersal til Deel, er det meer end sandsynligt, at det nationale Moment vil komme til at spille en betydelig Rolle under Forhandlingerne i Viborg; man venter ogsaa, at Forfatningspørgsmaalet heller ikke dennegang vil blive uberørt. Sidst fremkaldte Regjeringen selv dets Behandling ved Meddelelsen om de stænderske Committeer. Fremdeles tegner det til, at der vil udvikle sig en alvorligere Kamp end nogensinde forhen imellem de forskjellige Jnteresser, der staae mod hverandre i Landboforholdene. Og den paafaldende Enighed, hvormed Alle have brudt Staven over det bekjendtgjorte Udkast til en alm. Værnepligtslov, lader neppe nogen Tvivl om, hvilken Skjæbne det vil faae i Stænderne. Føies nu til alt dette, at en Petition vil bringe det for Statens Jntegritet saa betydningsfulde Spørgsmaal om Ophævelse af Toldgrændsen imellem Jylland og Slesvig under Discussion, og at Regjeringen selv er tilsinds at bringe Pressens Forhold og Stilling under Omtale – da synes den forestaaende Stænderforsamling ikke at ville savne Forhandlingspuncter, der kunne tage den offentlige Jnteresse i Beslag. Hvilke Resultater de ville bringe, maa Tiden vise. - Skrædermester Kiilerich har udstædt følgende Opfordring: "Det vil være mange af mine Medborgere bekjendt, at jeg, i Anledning af den mit Lyststed i Gjentofte overgaaede Jldebrand, har været underkastet justitiel Tiltale som den der skulde have paasat Jlden. Ved Underrettens Dom er jeg bleven frikiendt for Actors Tiltale, men paalagt Sagens Omkostninger. Denne Dom har jeg appelleret til Overretten, fordi jeg - da jeg veed mig selv uskyldig og troer at have lidt nok, ikke blot ved det Tab, som Jldebranden i alle Tilfælde vil medføre for mig, men endnu mere ved at have maattet udholde 83 Dages Arrest i Blaataarn, uden mindste Udsigt til Opreisning eller Erstatning - ikke formaaer at indsee nogen gyldig Grund til at jeg ovenikjøbet skulde bære Omkostningerne ved en Sag, jeg stedse maa betragte som uretfærdig imod mig. Overrettens Actor har nu med megen Kløgt udtænkt, hvorledes den mig paasigtede Forbrydelse muligen kunde være begaaet, og navnligen har han yttret den Formodning, at jeg og den medtiltalte Dreier svend Præstemark i saa Fald maae have været kjørende til Gjentofte, for at udføre Gierningen, men at Vognen er bleven leiet hos en af de mange hemmelige Udleiere, og ikke hos nogen Hyrekudsk eller Vognmand. Jeg har Jntet at frygte, naar blot Sandheden kan komme for Dagen, og opfordrer herved Enhver, der maatte kunne meddele Noget til Oplysning om, at enten jeg eller den fornævnte Medtiltalte har enten leiet eller laant Heste, eller anden Befordring, til Gjentofte i Tidsrummet fra Kl. 10 1/2 til Kl. 1 om Natten imellem Fredagen den 8de og Løverdagen den 9de Marts d. A., at melde saadant til Politiet, hvor enhver slig Oplysning vistnok vil være velkommen."- En herværende Jnspecteur ved en offentlig Stiftelse, der havde indladt sig i uteerligt Forhold med Skolens Piger, er bleven jaget bort af vedkommende Autoritet. Det var en naadig Straf for denne værdige Ungdommens Veileder. (Dannev.) Urpropheten" Ernst Mahner er kommen tilbage hertil fra Sverrig, hvor han har holdt Forelæsninger i Stockholm, Upsalla og Lund. Nu agter han at besøge flere afDanmarks Provindstæder og der at optræde med sin Lære. (Aarh. Av.)